CELEX: 62003TA0285
Language: el
Date: 2008-11-26 00:00:00
Title: Υπόθεση T-285/03: Απόφαση του Πρωτοδικείου της 26ης Νοεμβρίου 2008 — Agraz κ.λπ. κατά Επιτροπής ( Εξωσυμβατική ευθύνη — Γεωργία — Κοινή οργάνωση των αγορών στον τομέα των μεταποιημένων προϊόντων με βάση τα οπωροκηπευτικά — Ενίσχυση στην παραγωγή μεταποιημένων προϊόντων με βάση την τομάτα — Μέθοδος υπολογισμού του ποσού — Περίοδος εμπορίας 2000/2001 — Αποτίμηση της ζημίας )

24.1.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 19/23
            
         Απόφαση του Πρωτοδικείου της 26ης Νοεμβρίου 2008 — Agraz κ.λπ. κατά Επιτροπής
   (Υπόθεση T-285/03) (1)
   
   («Εξωσυμβατική ευθύνη - Γεωργία - Κοινή οργάνωση των αγορών στον τομέα των μεταποιημένων προϊόντων με βάση τα οπωροκηπευτικά - Ενίσχυση στην παραγωγή μεταποιημένων προϊόντων με βάση την τομάτα - Μέθοδος υπολογισμού του ποσού - Περίοδος εμπορίας 2000/2001 - Αποτίμηση της ζημίας»)
   (2009/C 19/42)
   Γλώσσα διαδικασίας: η γαλλική
   Διάδικοι
   
      Ενάγουσες: Agraz, SA (Μαδρίτη, Ισπανία) και 86 ενάγουσες τα ονόματα των οποίων παρατίθενται στα παραρτήματα I και II της αγωγής (εκπρόσωποι: J.L. da Cruz Vilaça, D. Choussy και S. Estima Martins, δικηγόροι)
   
      Καθής: Επιτροπή των Ευρωπαϊκών Κοινοτήτων (εκπρόσωπος: M. Nolin)
   Αντικείμενο
   Αγωγή αποζημιώσεως με την οποία ζητείται η αποκατάσταση της ζημίας που ισχυρίζονται ότι υπέστησαν οι ενάγουσες λόγω της μεθόδου που θεσπίστηκε για τον υπολογισμό του ποσού της ενισχύσεως στην παραγωγή την οποία προβλέπει ο κανονισμός ΕΚ 519/2000 της Επιτροπής, της 12ης Ιουλίου 2000, σχετικά με τον καθορισμό για την περίοδο εμπορίας 2000/2001 της ελάχιστης τιμής και του ποσού της ενίσχυσης για τα μεταποιημένα προϊόντα με βάση την τομάτα (EE L 174, σ. 29).
   Διατακτικό
   Το Πρωτοδικείο αποφασίζει:
   
               1)
            
            
               Υποχρεώνει την Επιτροπή να καταβάλει στην Agraz, SA και στις 86 άλλες εταιρίες που παρατίθενται στα παραρτήματα Ι και ΙΙ, αποζημίωση αντιστοιχούσα σε αύξηση κατά 15,54 % του ποσού της ενίσχυσης στην παραγωγή που έλαβαν για την περίοδο 2000/2001, όπως καθορίζεται στο παράρτημα ΙΙ του κανονισμού 1519/2000.
            
         
               2)
            
            
               Η αποζημίωση αυτή θα επανυπολογιστεί με την καταβολή τόκων από της καταβολής της ενίσχυσης σε κάθε ενάγουσα μέχρις εκδόσεως της παρούσας απόφασης στο επιτόκιο που έχει καθορίσει η ΕΚΤ για τις κύριες πράξεις αναχρηματοδότησης, αυξημένο κατά δύο μονάδες, όσον αφορά τις ενάγουσες που παρατίθενται στο παράρτημα Ι και στο ετήσιο ποσοστό πληθωρισμού που διαπιστώνει, για την οικεία περίοδο, η Eurostat στο κράτος μέλος όπου είναι εγκατεστημένες, όσον αφορά τις ενάγουσες που παρατίθενται στο παράρτημα ΙΙ.
            
         
               3)
            
            
               Η αποζημίωση, όπως θα επανυπολογιστεί, θα προσαυξηθεί με τόκους υπερημερίας από της εκδόσεως της παρούσας απόφασης μέχρι πλήρους εξοφλήσεως, στο επιτόκιο που καθορίζει η ΕΚΤ για τις κύριες πράξεις αναχρηματοδότησης προσαυξημένο κατά δύο μονάδες.
            
         
               4)
            
            
               Η Agraz και οι 86 άλλες εταιρίες που παρατίθενται στα παραρτήματα Ι και ΙΙ φέρουν τα δύο πέμπτα των εξόδων που πραγματοποίησαν ενώπιον του Πρωτοδικείου και του Δικαστηρίου.
            
         
               5)
            
            
               Η Επιτροπή φέρει τα δικαστικά της έξοδα και τα τρία πέμπτα των εξόδων της Agraz και των 86 άλλων εταιριών που παρατίθενται στα παραρτήματα Ι και ΙΙ, ενώπιον του Πρωτοδικείου και του Δικαστηρίου.
            
         
      (1)  ΕΕ C 251 της 18.10.2003.